प्रजापति समाज के लोगों ने एसपी को दिया ज्ञापन
नारनौल | प्रजापतिसभा महेंद्रगढ़ की जिला इकाई ने शुक्रवार को प्रधान किशनलाल भवन निर्माण कारीगर यूनियन के प्रधान सीताराम के नेतृत्व में जिला मुख्यालय पर जमकर प्रदर्शन किया। इसके बाद उन्होंने एसपी को ज्ञापन सौंपकर धनौंदा के सरपंच विक्रम सिंह से मारपीट करने वाले आरोपियों को गिरफ्तार किए जाने की मांग की। एसपी हामिद अख्तर ने उन्हें मामले में कार्रवाई कराने का आश्वासन दिया है।
प्रजापति समाज की चितवन वाटिका में आयोजित बैठक को संबोधित करते हुए प्रधान किशनलाल लुहानीवाल ने बताया कि गत दिवस गांव धनौंदा के सरपंच विक्रम सिंह पर किसी बात को लेकर जानलेवा हमला किया गया था। उनके मुकदमा दर्ज कराने के बावजूद पुलिस ने अभी तक आरोपियों को गिरफ्तार नहीं किया है। ऐसे में समाज के लोगों की मांग है कि सरपंच पर हमला करने के आरोपियों को शीघ्र गिरफ्तार किया जाए। ज्ञापन सौंपने वालों में अटेली के प्रधान धर्म सिंह, सचिव इंद्रजीत सिंह, कोषाध्यक्ष जोगेंद्र सिंह, कनीना प्रधान रामकुमार मास्टर, निहाल सिंह, मोहनलाल, नित्यानंद, रामेश्वर, बनवारी लाल, वजीर सिंह, प्रताप सिंह, सुमेर सिंह, कृष्णा देवी, मुकेश देवी, शांति देवी, ओमवती, सोमवती नीलम देवी आदि थे।
hin_Deva hin_Deva hin_Deva